Komission asetus (EY) N:o 629/97, annettu 10 päivänä huhtikuuta 1997, kuivarehualan yhteisestä markkinajärjestelystä annetun neuvoston asetuksen (EY) N:o 603/95 soveltamista koskevista yksityiskohtaisista säännöistä annetun komission asetuksen (EY) N:o 785/95 muuttamisesta kolmannen kerran



Virallinen lehti nro L 096 , 11/04/1997 s. 0004 - 0004



KOMISSION ASETUS (EY) N:o 629/97, annettu 10 päivänä huhtikuuta 1997, kuivarehualan yhteisestä markkinajärjestelystä annetun neuvoston asetuksen (EY) N:o 603/95 soveltamista koskevista yksityiskohtaisista säännöistä annetun komission asetuksen (EY) N:o 785/95 muuttamisesta kolmannen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuivarehualan yhteisestä markkinajärjestelystä 21 päivänä helmikuuta 1995 annetun neuvoston asetuksen (EY) N:o 603/95 (1), sellaisena kuin se on viimeksi muutettuna asetuksella (EY) N:o 1347/95 (2), ja erityisesti sen 18 artiklan, sekä katsoo, että on osoittautunut, että ilmoittaessaan komissiolle tukeen oikeuttavien kuivarehujen määriä koskevat lopulliset tiedot yksi tai useampi jäsenvaltio voi antaa tiedoksi virheellisiä lukuja, joita ne haluavat myöhemmin korjata; tällä voi olla vaikutusta komission yksiköiden laskemaan tukimäärään; tämän vuoksi olisi säädettävä tässä tapauksessa sovellettavasta kurinalaisuudesta, jotta ongelma voitaisiin välttää, tietyt jäsenvaltiot kykenevät hallinnoimaan tiettyjä hallinnollisia toimia sähköisen tietojenkäsittelyn avulla, mikä säästää aikaa ja voimavaroja; tämän vuoksi olisi sallittava kyseisen menettelyn käyttäminen tietyin edellytyksin, tämän vuoksi olisi vastaavasti muutettava komission asetus (ETY) N:o 785/95 (3), sellaisena kuin se on viimeksi muutettuna asetuksella (EY) N:o 620/96 (4), ja tässä asetuksessa säädetyt toimenpiteet ovat kuivattujen rehujen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 785/95 seuraavasti: 1. Lisätään 6 artiklaan 4 kohta seuraavasti: "4. Edellä 3 kohdassa tarkoitettu jäännös lasketaan jäsenvaltioiden antamien 15 artiklan a alakohdan toisen luetelmakohdan mukaisten tiedonantojen perusteella. Jos yksi tai useampi jäsenvaltio antaa myöhempien tarkistusten perusteella toisen asianmukaisesti perustellun tiedonannon, jossa ensimmäisessä ilmoitettua määrää lisätään, toinen tiedonanto voidaan ottaa huomioon ainoastaan, jos se ei vaikuta ensimmäisen tiedonannon perusteella laskettuun jäljelle jäävään määrään. Määrät, joita ei voida ottaa huomioon edellistä kohtaa sovellettaessa, kirjataan seuraavalle markkinointivuodelle." 2. Lisätään 8 artiklan 5 kohdan ensimmäiseen alakohtaan seuraava virke: "Kyseiset tiedot voidaan tarvittaessa toimittaa sähköisen tiedonsiirron avulla, jos asianomaiset osapuolet hyväksyvät tämän tiedonantomuodon yhteisellä sopimuksella. Tällöin jalostusyrityksen on säilytettävä tiedot perinteisessä tallennemuodossa ja annettava ne toimivaltaisen viranomaisen pyynnöstä tarkastettaviksi." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 63, 21.3.1995, s. 1 (2) EYVL N:o L 131, 15.6.1995, s. 1 (3) EYVL N:o L 79, 7.4.1995, s. 5 (4) EYVL N:o L 89, 10.4.1996, s. 3